**Ne-am căutat pentru un bis**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Nimic între noi doi nu-i predictibil

Şi chiar legaţi în lanţuri, n-am promis

Că linia de front, cu explozibil,

N-o vom călca... Mai credem într-un vis

Cu cât mai depărtat, cu-atât mai tare,

Că-n imposibil niciunul din noi

Nu ne-am pierdut şi orice-mbratișare

Ne-a aruncat din ceruri înapoi.

Păcatul meu al tău deopotrivă,

Un drum parcurs pe sensul interzis,

Iubirea dintre noi definitivă,

Mereu ne-am căutat pentru un bis.

- Nimic între noi doi nu se așază,

Poate lumina care trece prin

Ventriculii de timp și explorează

În stele rezonanțe de destin.

Interogăm oracolul, dar nimeni

N-are curaj să stea între noi doi,

Când la hotar, încălecați pe schimeni,

Am declarat chiar zeilor război.

Nu ne-a ajuns nici cerul, nici pământul,

Din drum nu ne-a oprit niciun abis

C-am transformat în pod de flori cuvântul

Și l-am trecut mereu pentru un bis.

Liliana Trif Ioan Grigoraș